Document ID: 32006R0545

KOMISJONI MÄÄRUS (EÜ) nr 545/2006,
31. märts 2006,
millega muudetakse määrust (EÜ) nr 1464/2004 seoses koktsidiostaatikumide ja muude raviainete rühma kuuluva söödalisandi Monteban lubamise tingimustega
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
õttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Koktsidiostaatikumide ja muude raviainete rühma kuuluv söödalisand narasiin (Monteban, Monteban G 100) on teatavatel tingimustel lubatud vastavalt nõukogu direktiivile 70/524/EMÜ. (2) Komisjoni määrusega (EÜ) nr 1464/2004 (3) on antud kümneaastane luba kõnealuse söödalisandi kasutamiseks broilerkanade toitmisel ning söödalisandi luba on seotud selle ringlusse laskmise eest vastutajaga. Kõnealusest söödalisandist on teatatud kui olemasolevast tootest vastavalt määruse (EÜ) nr 1831/2003 artiklile 10. Kuna kogu kõnealuses sättes nõutud teave oli esitatud, on kõnealune söödalisand kantud ühenduse söödalisandite registrisse.
(2)
Määrusega (EÜ) nr 1831/2003 on ette nähtud võimalus muuta söödalisandi luba loa omaniku nõudel ja vastavalt Euroopa Toiduohutusameti (edaspidi “amet”) arvamusele.
(3)
Oma 27. juuli 2004. aasta arvamuses on amet teinud ettepaneku kehtestada jääkide piirnormiks 50 μg/kg broilerkanade kõigi märgade kudede puhul. Seega peetakse ühepäevast keeluaega enne tapmist piisavaks. Võib olla vajalik läbi vaadata käesoleva määruse lisas nimetatud piirnormid vastavalt Euroopa Ravimiameti mis tahes hindamise tulemustele seoses kõnealuse toimeainega.
(4)
Söödalisandi narasiin (Monteban, Monteban G 100) loa omanik on teinud ettepaneku muuta loa tingimusi, esitades selleks komisjonile taotluse kehtestada jääkide piirnorm sellisena, nagu amet on hinnanud.
(5)
Seepärast tuleks määrust (EÜ) nr 1464/2004 vastavalt muuta.
(6)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1464/2004 lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. märts 2006

Labels: 0
17
6